દિવાળી પર્વની શરૂઆત ધનતેરસના દિવસથી થયા બાદ લાભ પાંચમ સુધી કરવામાં આવે છે.દિવાળી પર્વને લઇને દેશભરના લોકો પહેલાથી જ ઉત્‍સાહિત રહે છે. દિવાળી પર્વની શરૂઆત ધનતેરસના દિવસથી થયા બાદ લાભ પાંચમ સુધી કરવામાં આવે છે. મોટાભાગના વિભાગોમાં આ ગાળા દરમિયાન રજા પણ જાહેર કરી દેવામાં આવે છે જેથી પરિવાર સાથે આ પર્વની ઉજવણી કરવાની પરંપરા રહી છે. ગયા વર્ષની સરખામણીમાં આ વર્ષે સ્‍થિતિ ખુબ જ સુધરી છે. લોકોની ખરીદી શક્‍તિ વધી છે. આર્થિક સ્‍થિતિ દેશની સારી બની છે જેના પરિણામ સ્‍વરુપે તીવ્ર મોંધવારી છતાં ફટાકડાઓ, મિઠાઇઓ અને અન્‍ય ચીજવસ્‍તુઓની ખરીદીમાં ઉલ્લેખનીય વધારો થયો છે. દિવાળી પર્વ મુખ્‍યરીતે બાળકો અને યુવા પેઢી વધુ શાનદારરીતે ઉજવે છે.